REGOLAMENT TAL-KUMMISSJONI (KE) Nru 205/2005
ta’ l-4 ta' Frar 2005
li jikkompleta l-Anness tar-Regolament (KE) Nru 2400/96 dwar ir-reġistrazzjoni ta' ċerti denominazzjonijiet fir-“Reġistru tal-ismijiet tal-oriġini protetti u tal-indikazzjonijiet ġeografiċi protetti” (Valdemone - [AOP], Queso Ibores - [AOP], Pera de Jumilla - [AOP], Aceite de Terra Alta jew Oli de Terra Alta - [AOP], Sierra de Cádiz - [AOP], Requeijão Serra da Estrela - [AOP], Zafferano dell’Aquila - [AOP], Zafferano di San Gimignano - [AOP], Mantecadas de Astorga - [IGP] u Pan de Cea - [IGP])
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2081/92 tal-14 ta' Lulju 1992, dwar il-protezzjoni tal-indikazzjonijiet ġeografiċi u denominazzjonijiet ta' oriġini ta' prodotti agrikoli u oġġetti tal-ikel (1), b'mod partikolari l-Artikolu 6(3) u (4) tiegħu; l-ewwel inċiż,
billi:
(1)
Skont l-Artikolu 6(2), tar-Regolament (KEE) Nru 2081/92, it-talba tal-Italja biex jiġu rreġistrati t-tliet denominazzjonijiet “Valdemone”, “Zafferano dell’Aquila”, u “Zafferano di San Gimignano”; it-talba ta’ Spanja għar-reġistrazzjoni ta’ sitt denominazzjonijiet “Queso Ibores”, “Pera de Jumilla”, “Aceite de Terra Alta” jew “Oli de Terra Alta”, “Sierra de Cádiz”, “Mantecada de Astorga” et “Pan de Cea” u t-talba tal-Portugall biex tiġi rreġistrata d-denominazzjoni “Requeijão Serra da Estrela” ġew ippubblikati f'Il-Ġurnal Uffiċjali ta' l-Unjoni Ewropea (2).
(2)
Ladarba l-Kummissjoni ma ġiet innotifikata bl-ebda dikjarazzjoni ta' oppożizzjoni konformi mal-Artikolu 7 tar-Regolament (KEE) Nru 2081/92, dawn id-denominazzjonijiet għaldaqstant għandhom jitniżżlu fir-“Reġistru tal-ismijiet tal-oriġini protetti u tal-indikazzjonijiet ġeografiċi protetti”,
ADOTTAT DAN IR-REGOLAMENT:
Artikolu 1
L-Anness tar-Regolament (KE) Nru 2400/96 huwa kkompletat mid-denominazzjonijiet li jidhru fl-Anness tar-Regolament preżenti (3).
Artikolu 2
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 4 ta' Frar 2005.